stanford-oval/wikipedia huggingface dataset:
HMS Wheatland

| HMS Wheatland |
| --- | --- |
 HMS Wheatland

Aluksen vaiheet
Rakentaja:  Yarrow Shipbuilders, Scotstoun
Kölinlasku:  30. toukokuuta 1940
Laskettu vesille:  7. kesäkuuta 1941
Palveluskäyttöön:  3. marraskuuta 1941
Loppuvaihe:  romutettu 1957
Tekniset tiedot
Uppouma:  1 050 t (standardi) 1 490 t (max)
Pituus:  85,34 m
Leveys:  9,62 m
Syväys:  2,51 m
Koneteho:  19 000 hv
Nopeus:  25,5 solmua (67 km/h)
Miehistöä:  164
Aseistus
Aseistus:  6 x QF 4" Mk XVI -tykkiä kaksiputkisina Mk XIX -asennuksina 2 x Oerlikon 20 mm -ilmatorjuntatykkiä 2 x nelippiippuista Vickers .50" Mk III -ilmatorjuntakonekivääriä 6 x syvyyspomminheitintä
HMS Wheatland (viirinumero L122) oli Britannian kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.
Valmistus

Alus tilattiin 4. syyskuuta 1939 työnumerolla J1849 osana vuoden 1939 sota-ajan hätäohjelmaa (engl. 1939 War Emergency Programme) Yarrow and Companyltä Scotstounista Glasgow'sta, missä köli laskettiin 30. toukokuuta 1940. Alus laskettiin vesille 7. kesäkuuta 1941 nimettynä Shropshiressä järjestetyn ketunmetsästyksen mukaan ja valmistui 3. marraskuuta.
Palvelus

Syyskuussa 1957 alus myytiin BISCOlle ja saapui 20. syyskuuta hinattuna McClellanille Bo'nessiin romutettavaksi.
HMS Whelp (R37)

| HMS Whelp |
| --- | --- |
 HMS Whelp

Aluksen vaiheet
Rakentaja:  Hawthorn Leslie and Company, Newcastle upon Tyne
Kölinlasku:  1. toukokuuta 1942
Laskettu vesille:  3. kesäkuuta 1943
Palveluskäyttöön:  26. huhtikuuta 1944
Poistui palveluskäytöstä:  17. tammikuuta 1946 Etelä-Afrikalle 1952 nimellä SAS Simon van der Stel
Loppuvaihe:  romutettu 1976
Tekniset tiedot
Uppouma:  1 730 t (standardi) 2570 t (max)
Pituus:  110,57 m (kokonaispituus)
Leveys:  10,90 m
Syväys:  3,0 m
Koneteho:  40 000 hv (29,8 MW)
Nopeus:  36 solmua
Miehistöä:  225
Aseistus
Aseistus:  4 x QF 4,7" Mk IX CP Mk XXII -asennuksina 1 x neliputkinen QF 2 naulan Mk VIII 1 x Bofors 40 mm yksiputkisena Mk III asennuksena 2 x Oerlikon 20 mm kaksiputkisena Mk V asennuksena 1 x QF 2 naulan Mk XVI -ilmatorjuntatykki 8 x 21" (533 mm) torpedoputkea 2 x kiskoa ja 4 x syvyyspomminheitintä 70 syvyyspommille
HMS Whelp (viirinumero R37) oli Britannian kuninkaallisen laivaston W-luokan hävittäjä toisessa maailmansodassa.
Valmistus

Alus tilattiin joulukuussa 1941 9. hätälaivueessa (engl. 9th Emergency Flotilla) Hawthorn Leslie and Companyltä Newcastle upon Tynestä, missä köli laskettiin 1. toukokuuta 1942. Alus laskettiin vesille 3. kesäkuuta 1943 ja valmistui 25. huhtikuuta 1944.
Palvelus

Japanin antauduttua alus jatkoi palvelustaan Brittiläisessä Tyynenmeren laivastossa Hongkongiin sijoitetussa 27. hävittäjälaivueessa. Alus avusti joukkojen kotiuttamisessa japanilaisten vankileireiltä ennen paluutaan laivueen mukana Britteinsaarille, jossa se siirrettiin 17. tammikuuta 1946 Portsmouthissa reserviin. Alus makasi ankkurissa Portsmouthissa, kunnes se siirrettiin marraskuussa 1947 Simonstowniin Etelä-Afrikkaan.
Alus myytiin 1952 Etelä-Afrikalle, joka liitti sen laivastoonsa nimellä SAS Simon van der Stel. Alus modernisoitiin osittain 1962 ja palautettiin palvelukseen helmikuussa 1964. Alus sijoitettiin poistolistalle 1976.
Heidelbergin raatihuone

Heidelbergin raatihuone sijaitsee Heidelbergin kauppatorin laidalla.
Heidelbergin raatihuone on historiallinen rakennus Saksan Baden-Württembergissä sijaitsevan Heidelbergin vanhassakaupungissa. Raatihuoneiden alkuperäisenä käyttötarkoituksena oli olla kaupunginraadin kokoontumispaikka. Heidelbergin raatihuone rakennettiin alun perin vuosina 1701-1703, sen jälkeen kun kaupunki oli tuhoutunut Pfalzin perimyssodassa eli yhdeksänvuotisessa sodassa vuonna 1693. Rakennusta on sen jälkeen uudistettu ja laajennettu useaan otteeseen. Rakennuksen keskiosa edustaa barokin tyylisuuntaa. Pohjoinen siipi lisättiin vuosina 1886-1890. Vuonna 1908 raatihuonetta runteli tulipalo, ja sen jälkeen rakennukseen rakennettiin uusbarokkinen lisäosa.
HMAS Tobruk

| HMAS Tobruk |
| --- | --- |
 HMAS Tobruk

Aluksen vaiheet
Rakentaja:  Cockatoo Docks and Engineering Company, Sydney
Kölinlasku:  5. elokuuta 1946
Laskettu vesille:  20. joulukuuta 1947
Palveluskäyttöön:  8. toukokuuta 1950
Poistui palveluskäytöstä:  9. lokakuuta 1960
Tekniset tiedot
Uppouma:  2 436 t (standardi) 3 400 t (max)
Pituus:  116 m (kokonaispituus)
Leveys:  12 m
Syväys:  4,11 m
Koneteho:  50 000 hv
Nopeus:  31,5 solmua
Miehistöä:  19 upseeria ja 301 miehistönjäsentä
Aseistus
Aseistus:  4 × QF 4,5" Mk III kaksiputkisina BD Mk IV -asennuksina 12 × Bofors 40 mm 10 × 21″ (533 mm) torpedoputkea 1 × Squid-sukellusveneentorjuntaheitin
HMAS Tobruk (viirinumero D37) oli Australian laivaston Battle-luokan hävittäjä.
Valmistus

Alus tilattiin Cockatoo Docks and Engineering Companylta Sydneystä, missä köli laskettiin 5. elokuuta 1946. Alus laskettiin vesille 20. joulukuuta 1947 kumminaan laivastoministeri W. Riordanin puoliso ja otettiin 8. toukokuuta 1950 palvelukseen ensimmäisenä päällikkönään Thomas K. Morrison.
HMS Whaddon

| HMS Whaddon |
| --- | --- |
 HMS Whaddon

Aluksen vaiheet
Rakentaja:  Alexander Stephen and Sons, Linthouse
Kölinlasku:  27. heinäkuuta 1939
Laskettu vesille:  16. heinäkuuta 1940
Palveluskäyttöön:  28. helmikuuta 1941
Loppuvaihe:  romutettu 1959
Tekniset tiedot
Uppouma:  1 050 t (standardi) 1 360 t (max)
Pituus:  85 m
Leveys:  8,8 m
Syväys:  3,27 m
Koneteho:  19 000 hv
Nopeus:  27,5 solmua (50,9 km/h)
Miehistöä:  146
Aseistus
Aseistus:  4 x QF 4" Mk XVI -tykkiä kaksiputkisina Mk XIX -asennuksina 4 x QF 2 naulan Mk VIII -tykkiä neliputkisena Mk VII -asennuksena 2 x Oerlikon 20 mm -ilmatorjuntatykkiä yksiputkisina P Mk III -asennuksina 6 x syvyyspomminheitintä, yksi kisko, joihin 40 syvyyspommia
HMS Whaddon (viirinumero L45) oli Britannian kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa.
Valmistus

Alus tilattiin 11. huhtikuuta 1939 osana vuoden 1939 laivasto-ohjelmaa työnumerolla J1472 Alexander Stephen and Sonsilta Govanista, missä köli laskettiin vielä samana vuonna 27. heinäkuuta. Alus laskettiin vesille 16. heinäkuuta 1940 nimettynä Buckinghamshiressä järjestetyn ketunmetsästyksen mukaan ja valmistui 28. helmikuuta 1941.
Palvelus

Alus hinattiin 1954 Cardiffiin, jossa se sijoitettiin 1958 poistolistalle. Seuraavana vuonna alus myytiin BISCOlle ja saapui huhtikuussa Shipbreaking Industriesille Faslaneen romutettavaksi.
Heidi Marttinen

Heidi Leena Johanna Marttinen (s. 28. syyskuuta 1990 Lahti) on suomalainen yleisurheilija. Hän saavutti Kalevan kisoissa 2012 pronssia 800 metrin juoksussa. Hänen ennätyksensä 800 metrillä on 2.07,38 (2013). Marttisella on maaotteluedustuksia. Hän saavutti 22-vuotiaiden Pohjoismaiden ja Baltianmaiden mestaruuden 800 metriltä vuonna 2010. Hän edustaa Heinolan Iskua.
Haukimadot

| Haukimadot |
| --- | --- |
 Haukimatoja kalan lihaksessa.
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Laakamadot Platyhelminthes
Luokka::  Heisimadot Cestoda
Lahko::  Bothriocephalidea
Heimo::  Triaenophoridae
Suku::  Haukimadot Triaenophorus  Rudolphi, 1793
Katso myös
   Haukimadot Wikispeciesissä   Haukimadot Commonsissa 
Infobox OKNimi-testi OK: 
Haukimadot (Triaenophorus) on heisimatoihin kuuluva laakamatojen suku. Siihen kuuluu kaksi lajia, Triaenophorus nodulosus ja Triaenophorus crassus. T. nodulosus esiintyy muun muassa lohikalojen, mateiden ja ahventen maksassa ja T. crassus siian, muikun ja muidenkin lohikalojen selkäevän tyvessä olevassa lihaksessa. Haukimadot eivät tartu ihmiseen, mutta ne aiheuttavat kalassa esteettistä haittaa, eikä sellaisia kaloja mielellään käytetä ihmisravinnoksi.
Aiheesta muualla

Laji.fi: Triaenophorus
Åbo Akademi: Kalaterveyttä, Triaenophorus crassus ja T. nodulosus - Hauen heisimatoja (Arkistoitu – Internet Archive)
Kalatalouden Keskusliitto: Haukimadot (Triaenophorus sp.)
HMS Earnest (1896)

| HMS Earnest |
| --- | --- |

Aluksen vaiheet
Rakentaja:  Laird, Son and Company, Birkenhead
Kölinlasku:  2. maaliskuuta 1896
Laskettu vesille:  11. marraskuuta 1896
Palveluskäyttöön:  marraskuu 1897
Loppuvaihe:  myyty romutettavaksi 1920
Tekniset tiedot
Uppouma:  355 t (standardi) 415 t (max)
Pituus:  66,45 m (kokonaispituus)
Leveys:  6,55 m
Syväys:  2,97 m
Koneteho:  6 300 hv
Nopeus:  30 solmua (suunniteltu)
Miehistöä:  63
Aseistus
Aseistus:  1 × QF 12 naulan 12 cwt laivatykki 3 × QF 6 naulan Hotchkiss -tykkiä 2 × 18" torpedoputkea
HMS Earnest oli Britannian kuninkaallisen laivaston Earnest-luokan torpedovenehävittäjä.
Valmistus

Alus tilattiin 23. joulukuuta 1895 Laird, Son and Companyltä Birkenheadistä, missä köli laskettiin 2. maaliskuuta 1896 telakkanumerolla 621. Alus laskettiin vesille saman vuoden lopulla 11. marraskuuta ja otettiin palvelukseen marraskuussa 1897.
Palvelus

Syyskuussa 1898 alus siirrettiin Välimerelle, mistä se palasi 1906 Britteinsaarille. Alus osallistui ensimmäiseen maailmansotaa. Alus myytiin 7. tammikuuta 1920 romutettavaksi Castlelle Plymouthiin.
Hammasjärvi

Hammasjärvi voi tarkoittaa seuraavia:
Järvet

Hammasjärvi, järvi Inarissa
Hammasjärvi, järvi Ivalossa
Hammasjärvi, järvi Joensuussa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hammasjärvi”, voi hakea sivunnimihaulla, laajalla sivunnimihaulla tai tekstihaulla.
Konseptialbumi

Konseptialbumi tarkoittaa musiikissa levyalbumia, joka muodostaa kappaleiltaan jonkinlaisen harkitun kokonaisuuden (sanan alkuperä on latinan conceptum, sanasta concipere ’sommitella, kirjoittaa’). Tämä muodostaa vastakohdan perinteisen popmusiikin albumeille, jotka ovat tavallisesti vain sarja erillisiä kappaleita vailla keskinäistä yhteyttä. Sellaisia jatkokertomuksen sisältäviä albumeita, joissa kaikki kappaleet liittyvät aihepiiriltään toisiinsa muodostaen jonkinlaisen juonellisen kokonaisuuden, kutsutaan myös teema-albumeiksi.
The Beatlesin vuonna 1967 julkaistua albumia Sgt. Pepper’s Lonely Hearts Club Band pidetään usein ensimmäisenä todellisena konseptialbumina, vaikka ennen sitä esimerkiksi Frank Sinatra, Frank Zappa ja The Beach Boys olivat julkaisseet albumeja, joiden kappaleet noudattavat samaa tematiikkaa. Monet Sgt. Pepperin raidat ovat varsin irrallisia kokonaisuuteen nähden, mutta levyä on kuitenkin mietitty kokonaisuutena eikä vain kokoelmana yksittäisiä kappaleita. Esimerkiksi toiseksi viimeisellä raidalla ensimmäisen kappaleen teema palaa uudelleen. Juuri tämä albumien näkeminen kokonaisteoksina oli ratkaiseva muutos konseptialbumien ilmaantumisessa.
Nirvanan The Story of Simon Simopath (1967), The Pretty Thingsin S.F. Sorrow (1968), The Kinksin Arthur (Or the Decline and Fall of the British Empire) (1969) ja The Whon Tommy (1969) olivat ensimmäisiä rockalbumeja, joiden kappaleet muodostivat juonellisen kokonaisuuden. Myöhemmistä yhtyeistä Pink Floyd tunnetaan konsepti- ja teema-albumeistaan.
Konseptialbumit ovat erityisen suosittuja progressiivisessa rockissa, eikä teema-albumien tekeminen ole vierasta metallimusiikissakaan.
HMS Warspite (1884)

| HMS Warspite |
| --- | --- |


Aluksen vaiheet
Rakentaja:  Chathamin telakka
Kölinlasku:  25. lokakuuta 1881
Laskettu vesille:  29. tammikuuta 1884
Palveluskäyttöön:  kesäkuu 1888
Loppuvaihe:  romutettu 1905
Tekniset tiedot
Uppouma:  8 400 t
Pituus:  96,01 m
Leveys:  18,9 m
Syväys:  8,15 m
Nopeus:  16,75 solmua
Miehistöä:  555
Aseistus
Aseistus:  4 × BL 9,2" Mk III -tykkiä 6 × BL 6" tykkiä 6 × torpedoputkea
HMS Warspite oli Britannian kuninkaallisen laivaston vuonna 1884 vesillelaskettu Imperieuse-luokan 1. luokan panssariristeilijä.
Valmistus

Alus tilattiin Chathamin telakalta, missä köli laskettiin 25. lokakuuta 1881. Alus laskettiin vesille 29. tammikuuta 1884 ja valmistui kesäkuussa 1888.
Palvelus

Alus oli Tyynenmeren aseman lippulaivana vuosina 1890–1893, minkä jälkeen se oli Queenstownin vartiolaivana vuoteen 1896. Vuodet 1896–1902 alus oli jälleen Tyynenmeren aseman lippulaivana.
Alus saapui Plymouthiin 28. toukokuuta ja se poistettiin palveluksesta 1. heinäkuuta Chathamissa. Alus myytiin romutettavaksi 4. huhtikuuta 1905.
Kung Fu Panda (elokuvasarja)

Kung Fu Panda on animaatioelokuvasarja, joita tuottaa DreamWorks Animation. Elokuvasarja koostuu neljästä elokuvasta, viidestä lyhyt elokuvasta, kahdesta televisiosarjasta ja viidestä videopelistä.
Elokuvat

Kung Fu Panda (2008)
Kung Fu Panda 2 (2011)
Kung Fu Panda 3 (2016)
Kung Fu Panda 4 (2024)
Televisiosarjat

Kung Fu Panda: Taianomaiset tarut (2011–2014; 2016)
Kung Fu Panda: Kohtalon tassut (2018–2019)
Kung Fu Panda: Lohikäärmeritari (2022–2023)
Lyhytelokuvat

Kung Fu Panda: Secrets of the furious five (2008)
Kung Fu Panda: Talvijuhla (engl. Kung Fu Panda Holiday)  (2010)
Kung Fu Panda: Mestarien salaisuudet (engl. Kung Fu Panda: Secrets of the Masters) (2011)
Kung Fu Panda: Käärön salaisuudet (engl. Kung Fu Panda: Secrets of the Scroll) (2016)
(engl. Panda Paws) (2016)
Videopelit

Kung Fu Panda (2008)
Kung Fu Panda: Legendary Warriors (2008)
Kung Fu Panda World (2010)
Kung Fu Panda 2 (2011)
Kung Fu Panda: Showdown of Legendary Legends (2015)
Brawlhalla (Po, Tiikeritär ja Tai Lung ovat pelattavina hahmoina)
Mobile Legends: Bang Bang (Po Akain asuna, Lordi Shen Lingin asuna ja Kai Thamuzin asuna)
Dreamworks All-Star Kart Racing (Po, Tiikeritär, Shifu ja Oogway pelattavina hahmoina)
HMS Warspite (1758)

| HMS Warspite |
| --- | --- |


Aluksen vaiheet
Rakentaja:  Deptfordin telakka
Kölinlasku:  marraskuu 1755
Laskettu vesille:  8. huhtikuuta 1758
Palveluskäyttöön:  27. heinäkuuta 1758
Poistui palveluskäytöstä:  satamapalvelukseen 1778
Loppuvaihe:  romutettu 1802
Tekniset tiedot
Uppouma:  1 579 84/94 bm
Pituus:  50,53 m (tykkikansi) 41,13 m (köli)
Leveys:  14,3 m
Syväys:  6,03 m
Koneteho:  purjeet
Miehistöä:  550
Aseistus
Aseistus:  74 tykkiä
HMS Warspite ( usein kirjoitusasuna HMS Warspight) oli Britannian kuninkaallisen laivaston vuonna 1758 vesillelaskettu Dublin-luokan 74-tykkinen kolmannen luokan linjalaiva.
Valmistus

Alus tilattiin 14. marraskuuta 1755 70-tykkisenä kolmannen luokan linjalaivana Deptfordista Thomas West and Companyltä. Sen köli laskettiin vielä marraskuussa ja alus laskettiin vesille 8. huhtikuuta 1758. Amiraliteetti oli ilmoittanut aluksen nimen 13. huhtikuuta 1756 päivätyllä kirjeellä, jolloin alus myös luokiteltiin 74-tykkiseksi. Alus valmistui 27. heinäkuuta 1758. Aluksen tarjoukseen perustunut hinta oli 26 285 puntaa 19 shillinkiä ja 3 pennyä, mutta lopullinen uppouman perusteella laskettu hinta oli hieman korkeampi. Lisäksi aluksen varustamiskustannukset olivat 9 440 puntaa 12 shillinkiä ja 11 pennyä.
Palvelus

Alus otettiin palvelukseen toukokuussa ensimmäisenä päällikkönään Charles Holmes, joka luovutti aluksen päällikkyyden 1759 Sir John Bentleylle. Seitsenvuotinen sota Ranskaa vastaan oli käynnissä ja alus lähti 16. helmikuuta Välimerelle, jossa  se liittyi amiraali Edward Boscawenin laivueeseen. Alus osallistui 19. elokuuta 1759 laivueen mukana Lagosin taisteluun, jossa se valtasi Ranskan laivaston Témérairen. Se osallistui amiraali Sir Edward Hawken alaisuudessa Quiberoninlahden taisteluun. Pariisin rauhansopimuksen jälkeen alus poistettiin palveluksesta, kunnes se palautettiin Yhdysvaltain vapaussodan aikana sairaalalaivaksi.
Satamapalvelukseen alus siirrettiin 1778 ja nimettiin maaliskuussa 1800 HMS Arundeliksi. Alus romutettiin 1802.
Kylmälä

Risteys Sjökullan koulun liepeillä.
Kylmälä on kylä Kirkkonummen pohjoisosassa, lähellä Lapinkylää. Kylä on rakenteeltaan maaseutumainen, taajama-alueella on lievää rakennuskantatihentymää. Vuonna 2011 kylässä oli 855 asukasta.
Kylässä harjoitetaan kasvihuoneviljelyä sekä hevosia. Kylässä on vapaaehtoinen palokunta (Kylmälä FBK).
Koulun uimaranta

Kylmälässä sijaitseva Sjökullan koulu sijaitsee Tampaja-järven rannalla, lähellä Evitskogin risteystä. Koulun rannassa on hyvä uintipaikka. Laiturin päässä veden syvyys on aikuisella suurin piirtein kainaloihin asti veden pinnan ollessa normaalikorkeudella. Rannalla on pukukopit. 60°14.11′N, 024°24.19′E
Liikenneyhteys

Pohjolan Liikenne ajaa Helsingistä Veikkolaan Kylmälän kautta muutamia kertoja arkipäivässä. Linja-auto lähtee Helsingin linja-autoasemalta laiturista 17. Kirkkonummen linja-autoasemalta Kylmälään menevät linja-autot lähtevät laitureilta 9 ja 10.
Metsähovi

Kylmälässä sijaitsevat myös Metsähovin tutkimuslaitokset, joihin kuuluvat Helsingin yliopiston Observatorio, Aalto-yliopiston radioteleskooppi ja Paikkatietokeskuksen havaintoasema.
Aiheesta muualla

Ratsastusseura Tampajan Torpedot (Arkistoitu – Internet Archive)
Ratsastusseura Cool Riders
Aalto-yliopiston Metsähovin radiotutkimusaseman 14-metrisen radioteleskoopin suojakupu.
Henri Callot

| Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Maa:   Ranska> Miesten miekkailu. |
| --- | --- | --- | --- |
|  Hopeaa | Ateena 1896 | floretti |  |
Ernest Henri Callot (18. joulukuuta 1875 La Rochelle – 22. joulukuuta 1956 Pariisi) oli ranskalainen miekkailija ja olympiamitalisti. Hän voitti hopeaa Ateenan olympialaisissa 1896 florettikilpailussa.
Hennig-Olsen

Hennig-Olsen on jäätelötehdas Kristiansandissa Norjassa. Tehtaan päätuote on jäätelö, jota valmistetaan 20 eri tyyppiä. Lisäksi tehtaassa valmistetaan muun muassa mehujäätä ja sorbettia.
Hennig-Olsenin jäätelön historia ulottuu vuoteen 1924. Kristiansandista kotoisin oleva Sven Hennig-Olsen opetteli jäätelönvalmistusta Chicagossa Yhdysvalloissa. Sieltä hän palasi kotikaupunkiinsa mukanaan tuotantovälineet ja jäätelöreseptit. Jäätelönvalmistus oli aluksi sivuliiketoimena tupakkakioskissa, jonka Sven Hennig-Olsen avasi Kristiansandiin. Varsinainen jäätelötehdas avattiin 1960. Silloin hänen poikansa Otto Johan Hennig-Olsen otti yrityksen johtoonsa.
Vuonna 2005 tehtaassa tehtiin töitä yli 300 henkilötyövuoden edestä, liikevaihto on noin 553 miljoonaa norjan kruunua, ja yrityksellä on Norjassa noin 46 prosentin markkinaosuus.
Heikki Kaksonen

Heikki Juhana Kaksonen (3. huhtikuuta 1879 Kerimäki – 14. lokakuuta 1947) oli suomalainen kulta- ja hopeaseppämestari.
Heikki Kaksonen kävi kansakoulun, siirtyi vuonna 1893 14-vuotiaana Pietariin ja pääsi siellä oppilaaksi sukulaisensa kulta- ja hopeaseppä Pekka Silventoisen liikkeeseen. Kisällinäytteen suoritettuaan Kaksonen meni Fabergén tunnetun hovihankkijaliikkeen palvelukseen, tässä liikkeessä oli työssä ennestään paljon suomalaisia. Kahden vuoden kuluttua Kaksonen palasi takaisin Silventoisen liikkeeseen ja toimi sitten työnjohtajana liikkeessä. Hänet julistettiin kultaseppämestariksi 1913. Hän perusti 1913 (toisen tiedon mukaan 1916) oman liikkeen Pietariin ja piti sitä vuoteen 1918 saakka. Kaksonen tunnettiin Pietarissa taitavana hopeaseppänä ja hän osallistui useamapana vuonna niin sanottujen keisarillisten pääsiäislahjojen valmistukseen. Hän merkitsi valmistamansa esineet HK nimikirjaimilla. Venäjän vallankumouksen jälkeen neuvostoviranomaiset takavarikoivat ensin suurimman osan Kaksosen liikkeen jalometalleista ja lopulta liikkeen koko irtaimiston. Levottomien aikojen vuoksi Kaksonen siirtyi perheineen vuonna 1918 Pietarista Suomeen. Suomen sisällissodan aikana hän oli avustanut valkoisia Pietarissa ja sai näistä ansioista kaksi muistomitalia.
Suomeen palattuaan Kaksonen perusti 1922 oman liikkeen Helsinkiin. Hän harrasti nuorempana urheilua ja myöhemmin oli mukana suojeluskuntien toiminnassa.
Lokakuussa 1947 68-vuotiaana kuollut Heikki Kaksonen on haudattu Hietaniemen hautausmaalle.
Henri Bouckaert

| Mitalit> Maa:  Ranska.Miesten soutu. Olympialaiset  | Mitalit> Maa:  Ranska.Miesten soutu. Olympialaiset  | Mitalit> Maa:  Ranska.Miesten soutu. Olympialaiset  | Maa:  Ranska> Miesten soutu. |
| --- | --- | --- | --- |
|  Kultaa | Pariisi 1900 | perämiehellinen nelikko |  |
Jules Henri Bouckaert (3. toukokuuta 1870 Roncq – 29. huhtikuuta 1912 Izmirinlahti, Egeanmeri) oli ranskalainen soutaja. Hän kilpaili vuoden 1900 kesäolympialaisissa Pariisissa, jossa hän kuului perämiehellisessä nelikossa kultaa voittaneeseen Cercle de l'Aviron Roubaix -joukkueeseen.
Hampstead Heath

| Hampstead Heath |
| --- | --- |
 Näkymä Parliament Hillille.
 Hampstead Heath on viheralue Camdenin pohjoisosassa.
Sijainti:  Lontoo, Englanti
Pinta-ala:  320 ha
Kotisivut
Hampstead Heath on laaja viheralue Pohjois-Lontoossa, reilu 5 kilometriä Trafalgar Squarelta pohjoiseen. Puiston pinta-ala on 320 hehtaaria ja siihen sisältyy metsää, mäkiä ja niittyjä. Alueen läpi kulkee harjumuodostelma Hampsteadistä Highgateen, ja sen eteläreunalla sijaitsee Sisä-Lontoon korkein kohta (134 m) lähellä Whitestone Pondin vesiallasta. Puiston itäosassa kohoavan Parliament Hillin (98 m) laelta aukeaa esteetön näköala Lontoon keskustaan – sieltä voi nähdä muun muassa St. Paulin katedraalin, Westminsterin palatsin ja Shard-pilvenpiirtäjän.
Whitestone Pond sijaitsee Hampstead Heathin huipulla.
Nimensä Hampstead Heath (’Hampsteadin nummi’) on saanut kanervaa ja piikkiherneitä kasvavista nummialueista, joita löytyy yhä sen ylimmiltä rinteiltä. Puisto tarjoaa eläimille ja kasveille runsaasti erilaisia elinympäristöjä: nummien lisäksi nurmialueita, metsiköitä, pensasaitoja, kukkaniittyjä, puroja sekä yli 30 järveä ja lampea. Alueella voi havaita muun muassa 180 lintulajia, 25 perhoslajia ja peräti 650 erilaista luonnonkukkaa. Siellä elää myös myyriä, siiliä, kiinanmuntjakkeja, rantakäärmeitä ja lepakoita.
Hampstead Heathin reunalla sijaitsee Robert Adamin 1700-luvulla uusklassiseksi muuttama Kenwood House, jossa on näytteillä Iveagh’n 1. jaarlin keräämiä taidemaalauksia. Kolme puiston lammista pidetään käyttökunnossa uimareita varten – yksi on avoinna miehille, toinen naisille ja kolmas kaikille – näistä kaksi ensimmäistä ympärivuotisesti. Puiston tuntumassa sijaitsevat London Overgroundin Gospel Oakin ja Hampstead Heathin asemat sekä Northern Linen Hampsteadin ja Golders Greenin asemat.
Heidelbergin yliopisto

| Heidelbergin Ruprecht-Karls-yliopisto> Ruprecht-Karls-Universität Heidelberg |
| --- | --- |
  

 lat. Ruperto Carola Heidelbergensis 
Motto:  Semper apertus (Aina avoin)
Perustettu:  1386
Tyyppi:  julkinen
Rehtori:  Bernhard Eitel
Opiskelijoita:  n. 24 000
Sijainti:  Heidelberg, Baden-Württemberg  Saksa
Yhteistyö:  Coimbra-ryhmä Euroopan tutkimusyliopistojen liitto European University Association Exzellenzinitiative
Sivusto:  www.uni-heidelberg.de
Heidelbergin Ruprecht-Karls-yliopisto (saks. Ruprecht-Karls-Universität Heidelberg) on Heidelbergin kaupungissa Saksassa sijaitseva julkinen yliopisto. Se on perustettu vuonna 1386 ja on siten Saksan vanhin yliopisto ja yksi Euroopan vanhimmista.
Heidelbergin yliopistossa on 12 tiedekuntaa: teologinen, oikeustieteellinen, lääketieteellinen (Heidelbergissa ja Mannheimissa), filosofian, modernien kielten, talous- ja yhteiskuntatieteellinen, käyttäytymistieteellinen ja kulttuurintutkimuksen, matematiikan ja tietojenkäsittelytieteen, kemian ja geotieteiden, fysiikan ja tähtitieteen sekä biotieteiden tiedekunta. The Times -lehden mukaan Heidelbergin yliopisto oli vuonna 2007 maailman 60:nneksi paras yliopisto. Se oli paras saksalaisista yliopistoista ja 16:nneksi paras eurooppalaisista.
Heidelbergin yliopistossa on työskennellyt monia Nobel-palkittuja tutkijoita. Muun muassa seuraavat Nobelin palkinnon saaneet tutkijat ovat jossain uransa vaiheessa toimineet Heidelbergissä (suluissa palkintovuosi ja ala):
Philipp Lenard (1905, fysiikka)
Albrecht Kossel (1910, lääketiede)
Otto Meyerhof (1922, lääketiede)
Richard Kuhn (1938, kemia)
Walther Bothe (1954, fysiikka)
Hans Jensen (1963, fysiikka)
Georg Wittig (1979, kemia)
Bert Sakmann (1991, lääketiede)
Aiheesta muualla

Kuvia tai muita tiedostoja aiheesta Heidelbergin yliopisto Wikimedia Commonsissa